
Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т

                                                                                                                                 Проект  



ПОСТАНОВЛЕНИЕ 
  …………….
от      ……………………      2026 година

ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ НА МИНИСТЕРСКИЯ СЪВЕТ


М И Н И С Т Е Р С К И Я Т    С Ъ В Е Т
П О С Т А Н О В И:

§ 1. В Постановление № 6 на Министерския съвет от 2007 г. за създаване на Единен информационен портал за обща информация за изпълнението и управлението на средствата от Европейския съюз (обн., ДВ, бр. 10 от 2007 г.; изм. и доп., бр. 93 от 2009 г., бр. 31 от 2010 г., бр. 54 от 2011 г., бр. 99 от 2012 г., бр. 62 и 65 от 2013 г., бр. 58, 76 и 101 от 2014 г., бр. 2 от 2016 г., бр. 30 и 68 от 2017 г., бр. 21, 60 и 70 от 2022 г., бр. 63 от 2023 г., бр. 64 от 2024 г. и бр. 4 от 2025 г.) в § 2 от заключителните разпоредби думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“.
[bookmark: _Hlk225255301][bookmark: _Hlk218688645][bookmark: _Hlk214025772]§ 2. В Постановление № 70 на Министерския съвет от 2010 г. за координация при управлението на средствата от Европейския съюз и за създаване на Съвет за координация при управлението на средствата от Европейския съюз (обн., ДВ, бр. 31 от 2010 г.; изм. и доп., бр. 64, 90 и 95 от 2010 г., бр. 25 и 54 от 2011 г., бр. 7 и 80 от 2012 г., бр. 65 от 2013 г., бр. 10, 34, 58, 76, 94 и 101 от 2014 г., бр. 30 от 2015 г., бр. 2 от 2016 г., бр. 27, 30 и 68 от 2017 г., бр. 21, 60, 70 и 75 от 2022 г., бр. 49 и 63 от 2023 г. и бр. 46 и 64 от 2024 г.) се правят следните изменения и допълнения:
[bookmark: _Hlk218689081]1. В чл. 1:
[bookmark: _Hlk223700765]а) в ал. 2:
[bookmark: _Hlk223700835]аа) в т. 1 думите „ЕСИФ и ЕФСУ“ се заменят с „ЕСИФ, ЕФСУ и европейските фондове при споделено управление за програмен период 2028-2034 г.;“
[bookmark: _Hlk225857252]бб) в т. 5 думите „ЕСИФ и ЕФСУ“ се заменят с „ЕСИФ, ЕФСУ и европейските фондове при споделено управление за програмен период 2028-2034 г.;“
вв) в т. 7:
ааа) буква „в“ се отменя;
ббб) в б. „г“ накрая се добавя „за програмен период 2014-2020 г.“;
гг) точка 8 се изменя така:
„8. представлява Република България пред съответните държави донори и ръководи на национално ниво процесите по програмиране, изпълнение и наблюдение на:
а) Финансовия механизъм на Европейското икономическо пространство и Норвежкия финансов механизъм;
б) Швейцарския принос към определени държави членки на ЕС;“
дд) в т. 9 думите „букви „б“ и „в“ се заменят с „буква „б“;
[bookmark: _Hlk223689130]ее) точка 12 се изменя така:
„12. предлага на Министерския съвет проекти на национални стратегически документи за управление на средствата от ЕС при споделено управление за съответния програмен период,  проекти на международни договори по програмите по т. 8 и мерки, свързани с управление на средствата по тези документи;“
жж) в т. 14 думите „ЕСИФ и ЕФСУ“ се заменят с „ЕСИФ, ЕФСУ и европейските фондове при споделено управление за програмен период 2028-2034 г.“;
зз) точка 17 се изменя така:
„17. отговаря за прилагането на хоризонталните политики във връзка с управлението на средствата от ЕФСУ;“
ии) точка 19 се изменя така:
„19. координира преговорите с международните финансови институции по рамковите споразумения за техническа помощ за подпомагане на подготовката, изпълнението и управлението на проекти, финансирани от ЕФСУ;“
[bookmark: _Hlk225430795]кк) в т. 21 думите „средствата от ЕСИФ и ЕФСУ“ се заменят със „средствата от ЕСИФ, ЕФСУ и програмите по т. 8“;
лл) точки 23 и 28 се отменят.
б) алинея 3 се отменя.
2. В чл. 3:
а) в ал. 1:
[bookmark: _Hlk223701304] аа) в т. 1 след думите „Кохезионната политика“ се поставя запетая и съюзът „и“ се заличава;
бб) в т. 4 абревиатурата „ЕСИФ“ и съюзът „и“ след нея се заличават;
[bookmark: _Hlk223701227]вв) в т. 6 след абревиатурата „ЕСИФ“ се добавя „и ЕФСУ“.
[bookmark: _Hlk223688098]3. В чл. 4:
[bookmark: _Hlk223709152]а) алинея 2 се изменя така:
„(2) Членове на Съвета са заместник министър-председателят и министър на правосъдието, министърът на финансите, министърът на вътрешните работи,  министърът на регионалното развитие и благоустройството, министърът на транспорта и съобщенията, министърът на труда и социалната политика, министърът на иновациите и растежа, министърът на образованието и науката, министърът на здравеопазването, министърът на културата, министърът на земеделието и храните, министърът на околната среда и водите, министърът на икономиката и индустрията, министърът на енергетиката, министърът на електронното управление, министърът на туризма и министърът на младежта и спорта.“;
б) в ал. 3 думите „администрацията на“ се заличават.
4. В чл. 5, ал. 1, т. 3 думата „утвърждава“ се заменя с „подписва“.
5. В чл. 6 ал. 2 се изменя така:
„(2) Съветът приема решения с общо съгласие, а при липса на такова - с мнозинство две трети от присъстващите на заседанието негови членове.“
6. Член 7 се изменя така:
„Чл. 7. (1) По решение на неговия председател Съветът може да приема решения и неприсъствено, чрез писмена процедура, като за всеки конкретен случай председателят определя срок за предоставяне на становища и бележки по изпратените за съгласуване документи.
 (2) Председателят може да изиска становища и от други органи или административни звена. Дирекция „Централно координационно звено“ може да изразява становище по изпратените за съгласуване документи в рамките на своята компетентност.
(3) Решенията по ал. 1 се считат за приети, когато всички лица от състава на Съвета съгласуват изпратените документи без бележки. Документите се считат за съгласувани без бележки и когато в определения срок не е получено становище.
(4) За приетите решения се съставя протокол, който се подписва от председателя и секретаря.
(5) Одобрените документи и приетите решения от Съвета, които подлежат на разглеждане от Министерския съвет, се считат за преминали предварителното съгласуване по чл. 32 от Устройствения правилник на Министерския съвет и на неговата администрация.“
[bookmark: _Hlk223622192]§ 3. В Постановление № 302 на Министерския съвет от 2022 г. за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 - 2027 г. (обн., ДВ, бр. 79 от 2022 г.; изм. и доп., бр. 85 от 2022 г., бр. 5 и 63 от 2023 г., бр. 64 от 2024 г. и бр. 19 от 2025 г.)  се правят следните изменения и допълнения:
 1. В чл. 3, ал. 3, т. 1 след думите „програмите по чл. 11,“ се добавя „ръководителят на управляващия орган на Програма „Храни и основно материално подпомагане“ 2021 - 2027 г.,“
2. Навсякъде, включително в приложенията към постановлението, думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“.
§ 4. В Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (обн. ДВ, бр. 16 от 2023 г.; изм. бр. 63 от 2023 г. и бр. 64 от 2024 г.) се правят следните изменения: 
1. В чл. 15, ал. 12 думите „30 000 лв.“ се заменят с „15 339 евро“.
2. В чл. 17, ал. 3:
[bookmark: _Hlk223525981][bookmark: _Hlk223600002]а) в т. 1  думите „Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (OB, L 193/1 от 30 юли 2018 г.)“ се заменят с „Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза (OB, L 2024/2509 от 26 септември 2024 г.)“;
[bookmark: _Hlk223526274][bookmark: _Hlk223526363]б) в т. 2 думите „чл. 71 от Закона за противодействие на корупцията“ се заменят с „чл. 97 от Закона за Сметната палата“;
в) в т. 3 думите „§ 1, т. 9 от допълнителните разпоредби на Закона за противодействие на корупцията“ се заменят с „§ 1, т. 18 от допълнителните разпоредби на Закона за Сметната палата“.
3. В чл. 27 думите „в 30-дневен срок от датата на публикуване на обявата за откриване на процедурата за предоставяне на безвъзмездна финансова помощ чрез подбор“ се заменят с „не по-късно от 30 дни преди изтичане на срока за кандидатстване по процедурата“.
4. Навсякъде думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“
[bookmark: _Hlk223623785][bookmark: _Hlk223623808][bookmark: _Hlk218692318]§ 5. В Постановление № 86 на Министерския съвет от 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 - 2027 г. (обн. ДВ, бр. 49 от 2023 г.; изм. и доп. бр. 63 от 2023 г., бр. 5 и 64 от 2024 г.) се правят следните изменения и допълнения:
1. В чл. 23 в основния текст думите „чрез покупка или лизинг“ се заличават.
2. В чл. 26 т. 3 се отменя.
[bookmark: _Hlk223625870]3. Навсякъде думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“.
§ 6. В Постановление № 157 на Министерския съвет от 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции (oбн., ДВ, бр. 54 от 2022 г.; изм. и доп., бр. 70 и 85 от 2022 г., бр. 47 и 63 от 2023 г., бр. 27 и 64 от 2024 г., бр. 74, 75 и 114 от 2025г. и бр. 10 от 2026 г.) навсякъде думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“.
[bookmark: _Hlk223623685][bookmark: _Hlk223964013]§ 7. В Постановление № 24 на Министерския съвет от 2025 г. за организация и координация на подготовката на Социалния план за климата на Република България и за определяне на органите и структурите, отговорни за неговата подготовка и управление, и на техните основни функции (обн. ДВ, бр. 31 от 2025 г.; изм. и доп. бр. 98 от 2025 г.) навсякъде думите „чл. 5, ал. 1, т. 2 от Устройствения правилник на Министерския съвет и на неговата администрация“ се заменят с „европейските средства“.
§ 8. В Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление, приета с Постановление № 57 на Министерския съвет от 2017 г. (обн., ДВ, бр. 27 от 2017 г.; изм. и доп., бр. 68 от 2017 г., бр. 67 от 2019 г., бр. 19 от 2020 г., бр. 102 от 2022 г. и бр. 59 от 2024 г.) се правят следните изменения и допълнения:
1. В Приложение № 1 към чл. 2, ал. 1 на ред 23 „Незаконосъобразни изменения на договора/рамковото споразумение, нарушаващи правилата за определяне на изпълнител.“ в колона 2 „Описание на нередността и примери“ в б. „а“ изречение първо се изменя така: 
„има промени в договора/рамковото споразумение (включително намаляване на обхвата на договора/рамковото споразумение), които не са в съответствие с чл. 116, ал. 1 от ЗОП/чл. 10, ал. 2 от ПМС № 160 от 2016 г./чл. 10, ал. 3 от ПМС № 4 от 2024 г.;
промени в елементите на договора/рамковото споразумение няма да се считат за нередности (следователно не се определя финансова корекция), когато са изпълнени следните условия:
– стойността на изменението е под праговете, определени в чл. 20, ал. 1 от ЗОП, и е до 10 на сто от първоначалната стойност на договора – за поръчки за услуги и доставки, и до 15 на сто от първоначалната стойност на договора – за поръчки за строителство,
и
– промяната не засяга цялостния характер на договора или рамковото споразумение.“
2. В Приложение № 2 към чл. 2, ал. 3 на ред 5. „Неизпълнение на мерките за видимост, прозрачност и комуникация – задължителни за бенефициентите“ в колона 2 „Показател на корекцията (в %)“ след думите „3 на сто;“ на нов ред се добавя „2 на сто – при неизпълнение на мерките за видимост, прозрачност и комуникация по програмите за европейско териториално сътрудничество;“.


МИНИСТЪР-ПРЕДСЕДАТЕЛ:     АНДРЕЙ ГЮРОВ

ГЛАВЕН СЕКРЕТАР НА
МИНИСТЕРСКИЯ СЪВЕТ:           МАРИЯ ТОМОВА
